SEBUAH SIRI DOKUMENTARI NETFLIX
Jauh di utara planet kita
terletak tanah paling ekstrem.
Menjelang musim sejuk…
angin Artik menyebabkan suhu jatuh menjunam.
Beruang Perang Alaska perlu berlindung.
Ia tidak mampu menahan cuaca sejuk beku,
ia terpaksa memulakan perjalanan yang sangat luar biasa.
Apabila Kutub Utara berpaling ke arah kegelapan dan kesejukan,
beruang mula memanjat gunung yang tinggi.
Mencari perlindungan di gua atau jerumun
di dalam cerun yang curam.
Beratus meter di puncak.
Beruang yang tinggal di hujung bumi
perlu bersaing dengan cabaran yang luar biasa pada setiap musim.
Oleh itu,
ia bergantung pada hubungan sangat istimewa dengan alam semesta.
Dalam biologi beruang
tertulis setiap saat penting
dalam sejarah Bumi selama empat setengah bilion tahun.
Peristiwa di luar jangkaan dan kemusnahan
yang mencipta sebuah dunia yang berbeza daripada tempat lain di alam semesta kita.
PERTUKARAN MUSIM
Ini Luna, beruang betina berusia enam tahun.
Ia telah selamat sampai di jerumun
yang akan menjadi rumahnya selama enam bulan akan datang.
Tempat yang selesa
untuk melihat musim sejuk semasa hibernasi.
HIBERNASI HARI PERTAMA
Apabila siang semakin pendek,
tubuhnya mengikut rentak planet kita.
Jantung mula berdegup perlahan.
Hanya lapan denyutan seminit.
Apabila ia berehat,
suhu badannya menurun.
Ia tidur lena dan bermimpi.
Hubungan kuat antara beruang dan alam semesta…
memaksa beruang untuk menghabiskan musim sejuk di bawah tanah.
Ia tidak sedar tentang perjalanan yang menanti.
Di luar jerumun,
Bumi berputar.
HARI PERTAMA
Setiap hari, planet ini berputar sekali pada paksinya.
HARI KEDUA
HARI KETIGA
HARI KEEMPAT
HARI KELIMA
Setiap bulan, Bulan melengkapkan satu kitaran penuh mengelilingi Bumi.
Apabila berbulan berlalu,
Bumi dan Bulan mengelilingi Matahari.
Sepanjang masa ia akan tidur,
Luna akan mengembara sejauh 470 juta kilometer.
MAC
Pelayaran kosmos yang epik
separuh jalan mengelilingi Matahari.
Tahun ini,
ia memiliki beberapa teman baharu.
HIBERNASI HARI 122
Dalam ia bangun dan tidur,
Luna melahirkan…
dua ekor anak beruang.
Anak-anak itu akan makan dan tidur di dalam jerumun sehingga musim bunga.
Dengan dua ekor anak,
badan Luna semakin lemah.
Sel lemak di bawah kulit mula mengecut
apabila tenaga simpanan digunakan untuk menghasilkan susu.
HIBERNASI HARI 154
Selepas lima bulan di bawah tanah,
Luna telah kehilangan lebih satu perempat berat badannya.
Dengan suhu di luar masih di bawah tahap air beku,
Luna perlu musim bunga datang dengan lebih cepat
jika ia mahu memberi makan anak-anaknya yang baru lahir.
Nasib baik,
Bumi agak ganjil.
Ia condong di sisi.
CONDONG 23 DARJAH
Jadi, apabila ia bergerak di angkasa,
pada masa yang berbeza dalam setahun,
bahagian yang berbeza condong ke arah Matahari,
menyebabkan musim bertukar.
Maksudnya di Alaska,
perkara luar biasa sedang berlaku.
Hari demi hari,
matahari semakin memuncak di langit.
Sinaran matahari mengubah landskap.
Tepat pada masanya untuk Luna dan anak-anaknya.
Hujung saraf di bawah lapisan kulit mengesan panas matahari.
Apabila siang semakin panjang,
sel khas di sebalik matanya
mengesan peningkatan kadar cahaya.
Isyarat rahsia ini,
terus dari bintang terdekat kita,
beritahu Luna bahawa ini masanya untuk keluar dari hibernasi.
Ia sedar akan pertukaran musim di planet.
Tapi di dalam sistem suria,
musim macam musim di Bumi
jauh berbeza.
Jiran terdekat kita, Zuhrah,
lebih dekat dengan Matahari
dan lebih panas berbanding Bumi.
Planet ini tiada kecondongan,
jadi ia tiada musim.
Suhu panas yang membakar sepanjang tahun.
Lebih jauh,
jauh melepasi Bumi,
ialah Marikh.
Orbit menyebabkan jaraknya dengan Matahari
berubah secara dramatik sepanjang tahun.
Menjadikan musim di Marikh
jauh lebih ekstrem berbanding musim kita.
-125 DARJAH CELSIUS
Semasa musim sejuk, lebih satu perempat atmosfera planet itu membeku.
Semasa musim panas,
apabila Marikh dekat dengan Matahari,
peningkatan haba menyebabkan ribut debu
yang sangat teruk yang menelan seluruh planet.
Tapi jauh dari Marikh,
MUSYTARI
Jauh dari Musytari,
ZUHAL
dan Zuhal.
Tiga bilion kilometer dari Matahari,
Uranus memiliki musim paling ekstrem dalam sistem suria.
Planet berputar pada sisi.
Semasa ia berputar,
musim panas menghadap Matahari,
sementara musim sejuk tidak melihat cahaya siang selama 42 tahun.
Hanya Bumi memiliki musim,
walaupun ia ekstrem,
ia masih memberi peluang untuk makhluk hidup.
Dengan ketibaan musim bunga,
keluarga Luna keluar dari jerumun.
Anak-anak boleh merasa sinaran cahaya matahari buat kali pertama.
Apabila musim bertukar, anak beruang perlu memulakan perjalanan menggerunkan.
Untuk mencari makanan,
Luna perlu membawa anak-anak ke tanah rendah
di seberang gunung.
Pendakian yang sukar bagi anak beruang.
Ia perlu mendaki beratus meter ais dan batu.
Sebaik melepasi puncak, laluan paling sukar pun tamat.
Tapi ia masih belum selamat.
Untuk kekal bertahan sepanjang tahun,
nasib keluarga itu bergantung pada pemahaman naluri hati Luna
tentang musim depan.
Setiap satu…
hasil perjalanan tahunan Bumi melalui angkasa.
Perjalanan yang bermula…
sebelum Bumi wujud.
SISTEM SURIA 4.6 BILION TAHUN LALU
Semasa sistem suria kita hanya sekadar debu-debuan.
Tiada Matahari, planet atau bulan.
Hanya awan gas dan debu.
Kemudian, jauh di dalam sistem suria,
sebutir bintang meletup.
Supernova yang menghantar gelombang kejutan ke serata galaksi.
Semasa impak, gelombang kejutan menyebabkan awan runtuh ke dalam,
dan mula berpusing.
Apabila ia berpusing lebih laju,
awan menjadi rata macam bentuk cakera.
Lubuk pusar gas dan batu.
Di tengah, di bawah tekanan yang kuat,
Matahari terbentuk.
Nun jauh di sana, batu-batuan saling bertembung,
dan planet kita mula membesar.
Selepas 20 juta tahun,
Bumi terbentuk sepenuhnya.
Masih mengelilingi Matahari macam awan yang asal.
Mengelilingi sekali setiap 365 hari.
Itulah cara Bumi mendapat tahun.
Pada tahap ini dalam kisah planet ini,
ia masih tiada musim.
Kerana kecamukan yang mencipta musim…
masih belum tiba.
Di Alaska, keindahan musim bunga
berubah kepada musim panas yang malas.
Anak-anak berusia lima bulan sekarang.
Ia masih belajar…
cara menjadi beruang.
Ia membesar dengan sangat cepat,
anak-anak beruang sentiasa lapar.
Walaupun ia nampak menyenangkan,
musim panas di Alaska merupakan masa yang sukar.
Tanpa makanan yang sesuai di padang rumput,
beruang hanya boleh makan rumput.
Maknanya anak beruang masih bergantung pada susu ibu
untuk cukup kenyang.
Luna tidak makan dengan teratur sejak sebelum ia berhibernasi,
jadi ia semakin kepenatan.
Tapi berdekatan, di angkasa,
bantuan dalam perjalanan.
Sebab hari ini, planet kita ada peneman setia.
Bulan.
Sentiasa mengelilingi Bumi,
ia jiran cakerawala terdekat kita.
Objek paling besar dan paling cerah di langit malam.
Bulan sangat besar dan sangat dekat,
menyebabkan tarikan graviti yang sangat kuat.
Cukup kuat untuk mempengaruhi dunia kita.
Ia menjauhkan lautan dari permukaan planet…
mencipta pasang surut Bumi.
Beberapa hari di sekitar Bulan penuh dan baru,
pasang surut musim panas paling rendah mendedahkan landskap baru.
Dataran lumpur beratus meter dari pantai.
Membolehkan beruang yang kelaparan untuk memperoleh makanan.
Tepat pada masanya untuk Luna dan anak-anaknya.
Mencari makanan di dalam lumpur merupakan kemahiran beruang dewasa.
Deria bau Luna 2,000 kali jauh lebih baik daripada kita.
Sesuai untuk mencari secebis makanan enak.
Kepah berkulit lembut.
Ia sangat mahir membuka kulit kepah,
satu kepah dalam masa seminit.
Kepah merupakan hidangan tambahan kepada diet musim panas yang tidak seberapa.
Tenaga vital yang boleh disalurkan kepada anak-anak.
Hadiah ini, yang dihantar oleh Bulan,
membantu Luna memberi makan anak-anaknya sepanjang musim panas.
Tapi hubungan beruang dengan Bulan…
jauh lebih mendalam.
Bumi mendapat musim semasa pembentukan Bulan.
SISTEM SURIA 4.4 BILION TAHUN LALU
Tidak lama selepas Bumi terbentuk,
planet kita mendapat teman.
Tapi ia bukan Bulan.
Ia planet lain yang terbentuk dalam orbit Bumi.
Saudara bernama Theia.
Ia lebih kurang saiz Marikh.
Bebola batu dan lahar yang luas.
Sepanjang zaman muda,
Bumi dan Theia hidup dengan harmoni.
Sehingga gangguan graviti dalam sistem suria yang masih muda…
menyebabkan dua planet dalam arah pandu perlanggaran.
Pada ketika ini,
masa depan Bumi tidak terjamin.
Theia hancur berkecai…
apabila impak mencairkan kedua-dua dunia.
Buat seketika dalam masa kosmos,
planet kita memiliki dua bulan.
Namun graviti mengheret salah satu bulan untuk dimamah oleh Bumi.
Meninggalkan satu-satunya bulan yang kita lihat sekarang.
Perlanggaran itu mengubah planet kita selamanya.
CONDONG 23 DARJAH
Impak itu buat ia condong,
kini ia berputar pada kecondongan 23 darjah.
Apabila ia mengelilingi orbit,
dengan dua hemisfera,
satu hemisfera menghadap Matahari,
memberi Bumi musim.
Apabila musim panas hampir tamat,
malam yang lebih panjang merupakan tanda
bahawa musim sejuk Alaska yang ganas akan tiba.
Anak-anak berusia tujuh bulan sekarang.
Luna tahu jika ia mahu bertahan semasa musim sejuk yang panjang,
ia perlu menambah simpanan lemak.
Tapi Bulan ialah peringatan berterusan…
bahawa bantuan akan tiba.
Seribu kilometer dari pantai Alaska,
terdapat makhluk lain yang berpandu pada ritma bermusim Bumi.
salmon merah.
Selepas dua tahun berenang di Lautan Pasifik,
ia mencapai usia matang.
Sekarang, perubahan jangka siang
mencetuskan hormon untuk dirembeskan ke dalam darah.
Isyarat kimia yang mengubah perangainya.
Memanggilnya pulang untuk membiak di sungai tempat kelahirannya.
Luna kepenatan dan kelaparan,
tapi ia masih membawa anak-anaknya ke tepi sungai.
Ia rasa sesuatu yang ajaib bakal berlaku.
Hari ini, kebiasaan unik musim ini
akan membantu beruang untuk terus hidup.
Bumi tiba di kedudukan penting dalam perjalanan mengelilingi Matahari.
Sekarang Bulan menaikkan paras air.
Menyediakan persiapan terakhir untuk salmon kembali ke sungai.
Akhirnya, anak-anak beruang dapat makan salmon buat kali pertama.
Seekor ikan tidak cukup untuk bertahan sepanjang musim sejuk,
namun itulah hidangan sebenar pertama setelah lapan bulan ia lahir di dunia.
Ketibaan salmon pertama buat Luna berasa lega.
Pengalaman memberitahu Luna
bahawa lebih banyak salmon akan datang.
Apabila hari siang semakin pendek,
hormon yang sama yang membuat salmon memulakan perjalanan
mengubah salmon secara dramatik.
Kepala salmon berubah bentuk.
Badan salmon menjadi merah terang.
Berjuta ekor
meluru ke dasar sungai yang berkerikil, iaitu kawasan peneluran.
Babak terakhir kisah beruang berlaku.
Kisah yang setua planet ini.
Pembentukan Bumi,
perlanggaran yang mencipta Bulan,
dan hubungan unik planet kita dengan bulan dan bintang…
telah bergabung untuk mencipta dunia yang tidak wujud di tempat lain.
Planet yang boleh didiami.
Satu-satunya tempat yang kita tahu yang sesuai untuk makhluk hidup.
Bagi Luna,
sejarah kosmos selama empat setengah bilion tahun
menemukannya dengan detik ini.
Pertemuan tahunan salmon dan beruang.
Peluang berharga
untuk memberi makan keluarganya.
Luna dan anak-anak cukup kenyang untuk bertahan semasa musim sejuk.
Walaupun masa depannya di planet yang kian berubah tidak terjamin,
tapi tahun ini, salmon akan buat ia bertahan…
sementara planet kita meneruskan pelayaran tanpa henti mengelilingi Matahari.
Seterusnya dalam kisah alam semesta kita,
pengembara lautan yang kitaran hidup mendedahkan
segala penciptaan di alam semesta ini.
Dalam setiap telur penyu, terdapat atom daripada Letupan Besar…
yang tercipta apabila bintang mati.
Tapi bagaimana bintang dan planet tercipta?
Bagaimana bahan yang sama berubah menjadi makhluk hidup?
Terjemahan sari kata oleh Zarifah Kamarulhisham